ครม.เตรียมพิจารณาการคืนภาษีให้ผู้มีรายได้น้อย ขณะที่กระทรวงเกษตรและสหกรณ์เสนอมาตรการช่วยเหลือเกษตรกรสวยยางทั่วประเทศ
การประชุมคณะรัฐมนตรีในวันที่ 11 ก.ย.นี้ เตรียมพิจารณาการคืนภาษีให้ผู้มีรายได้น้อย

ซึ่งโครงการคืนภาษีให้กับผู้มีรายได้น้อยจะใช้ผ่านบัตรสวัสดิการแห่งรัฐ และมีระยะเวลา 6 เดือนเท่านั้น เนื่องจากใกล้จะเข้าสู่ช่วงเวลาของการเลือกตั้ง ดังนั้นจึงจะเริ่มโครงการได้ในวันที่ 1 พ.ย. 2561 - 31 เม.ย. 2562 เป็นเฟสแรก โดยผู้มีรายได้น้อยที่ถือบัตรสวัสดิการแห่งรัฐ นำเงินจากในบัตรไปใช้จ่ายซื้อสินค้าที่มีภาษีแวต ข้อมูลภาษีแวตที่จะได้คืนจะถูกส่งมาที่กรมบัญชีกลาง หลังจากนั้นกรมบัญชีกลางก็จ่ายคืนให้ในบัตรของผู้มีรายได้น้อยทุกวันที่ 15 ของเดือนถัดไป สามารถนำไปใช้จ่ายซื้อสินค้าได้ต่อ หรือเบิกเป็นเงินสดไปใช้จ่ายได้ เบื้องต้นภาษีแวตที่จะได้รับคืนเดือนละไม่เกิน 500 บาท



    ด้านกระทรวงเกษตรและสหกรณ์เสนอมาตรการช่วยเหลือเกษตรกรสวยยางทั่วประเทศ ที่ประสบความเดือดร้อนจากราคายางตกต่ำมาต่อเนื่อง เบื้องต้นจะดูแลค่าครองชีพ 3 เดือน ใช้งบประมาณของภาครัฐ เป็นเงินสด แบ่งจ่าย 2 งวด



      นอกจากนี้ ครม. ยังเตรียมพิจารณาออกพระราชกฤษฎีกา สร้างรถไฟฟ้า ที่ เชียงใหม่ พังงา และภูเก็ต และเตรียมรับทราบรายงานผลการดำเนินงานรัฐบาล 1 ปีที่ผ่านมา และพิจารณาร่างพระราชบัญญัติป้องกันและปราบปรามการลักลอบขนผู้โยกย้ายถิ่น   /ร่างพระราชกฤษฎีกาให้การรถไฟฟ้าขนส่งมวลชนแห่งประเทศไทยดำเนินกิจการรถไฟฟ้าในจังหวัดเชียงใหม่ พังงา และภูเก็ต และขอเงินอุดหนุนบริการสาธารณะประจำปีงบประมาณ 2562 ขององค์การขนส่งมวลชนกรุงเทพและการรถไฟแห่งประเทศไทย และรับทราบรายงานการขับเคลื่อนเร่งรัดการดำเนินงานตามนโยบายของรัฐบาล ระหว่างวันวันที่ 12 กย.2560 ถึง 30 มิ.ย 2561